Source: http://obcan.hlohovec.sk/vseobecne-zavazne-nariadenia.phtml?id_kat_for_menu=16074&module_action__254455__id_vzn=23847
Timestamp: 2019-09-23 12:01:19+00:00

Document:
Schválené: 14.2.2019
Vyhlásené: 18.2.2019
Účinnosť: 1.3.2019
Mestské zastupiteľstvo mesta Hlohovec na základe samosprávnej pôsobnosti podľa ustanovenia § 6 ods. 1 a § 11 ods. 4 písm. g) zákona č. 369/1990 Zb. o obecnom zriadení v znení neskorších predpisov vydáva podľa § 28 ods. 5, § 49 ods. 4, § 114 ods. 6, § 116 ods. 6 a § 140 ods. 10 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov (ďalej aj ako iba „zákon“), toto všeobecne záväzné nariadenie, ktorým sa mení a dopĺňa Všeobecne záväzné nariadenie mesta Hlohovec č. 163/2016 o určení výšky mesačného príspevku na čiastočnú úhradu výdavkov v materskej škole, základnej umeleckej škole, školskom klube detí, centre voľného času a školskej jedálni v zriaďovateľskej pôsobnosti Mesta Hlohovec.
Všeobecne záväzné nariadenie mesta Hlohovec č. 163/2016 o určení výšky mesačného príspevku na čiastočnú úhradu výdavkov v materskej škole, základnej umeleckej škole, školskom klube detí, centre voľného času a školskej jedálni v zriaďovateľskej pôsobnosti Mesta Hlohovec (ďalej len „nariadenie“) sa mení a dopĺňa nasledovne:
1. V § 6 Určenie výšky príspevku na čiastočnú úhradu nákladov v školskej jedálni sa mení znenie ods. 2, pričom nový ods. 2 znie:
„2. Príspevok, ktorý uhrádza zákonný zástupca dieťaťa alebo žiaka vo výške nákladov na nákup potravín podľa vekových kategórií stravníkov v nadväznosti na odporúčané výživové dávky a príspevok na úhradu režijných nákladov, je určený za každý stravovací deň nasledovne:
viď tabuľky v priloženom pdf súbore.
2. V § 6 Určenie výšky príspevku na čiastočnú úhradu nákladov v školskej jedálni sa za ods. 3 vkladajú nové odseky 4 a 5, ktoré znejú:
„4. Plnú stanovenú sumu úhrady za stravu uhrádza zákonný zástupca dieťaťa alebo žiaka za:
a) odobratú stravu v danom stravovacom dni,
b) neodobratú stravu v danom stravovacom dni, ak zákonný zástupca neodhlásil dieťa alebo žiaka najneskôr do 14.00 h predchádzajúceho pracovného dňa z poskytovania stravy v školskej jedálni v danom stravovacom dni.“
„5. Hodnota jedla pre iných dospelých stravníkov zahŕňa výšku finančného príspevku podľa zvoleného finančného pásma1 a skutočnú výšku režijných nákladov2.“
3. Ostatné ustanovenia nariadenia zostávajú bezo zmeny.
Toto nariadenie bolo schválené Mestským zastupiteľstvom v Hlohovci dňa 14. 02. 2019 a nadobúda účinnosť 01. 03. 2019.
Zverejnené 18.2.2019 -mm-
CMS systém (redakčný) systém WEBY PORTÁL, mapa stránky web portál, webhosting, WEBY HOSTING, domény, registrácia domény spoločnosti WEBY GROUP, s.r.o., technický prevádzkovateľ - kontakt, 23.09.2019 14:01:18

References: § 6
 § 11
 § 28
 § 49
 § 114
 § 116
 § 140
 § 6
 § 6